La membre de l’Observatori de la Ràdio de Catalunya, la Dra. Belén Monclús, va ser escollida, mitjançant unes eleccions, presidenta de la secció de Ràdio de l’ECREA a l’últim congrés, celebrat a Lugano, Suïssa. Tiziano Bonini i Salvatore Scifo completen la cúpula directiva.
La secció, que compta amb un conjunt internacional d’investigadors a la seva xarxa, coordinarà i seleccionarà els papers a presentar al futur congrés d’ECREA que se celebrarà a l’octubre a Braga, Portugal.
A més del seu paper de coordinació durant els congressos ECREA, la secció de Ràdio incentiva l’intercanvi de coneixement entre els seus membres i investigadors que facin les seves recerques en temes de ràdio.